Document ID: 32009D0781

KOMISJONI OTSUS,
22. oktoober 2009,
millega muudetakse otsust 2009/379/EÜ, millega kehtestatakse nõukogu määruste (EÜ) nr 1782/2003, (EÜ) nr 378/2007, (EÜ) nr 479/2008 ja (EÜ) nr 73/2009 kohaselt EAFRD-le ja EAGFi kuludeks eraldatavad summad
(2009/781/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 21. juuni 2005. aasta määrust (EÜ) nr 1290/2005 ühise põllumajanduspoliitika rahastamise kohta, (1) eriti selle artikli 12 lõikeid 2 ja 3,
ning arvestades järgmist:
(1)
Komisjoni otsuses 2009/379/EÜ (2) on sätestatud summad, mis eraldatakse vastavalt nõukogu määruse (EÜ) nr 1782/2003 (3) artikli 10 lõikele 2 ja artiklile 143d, nõukogu määruse (EÜ) nr 378/2007 (4) artikli 4 lõikele 1, nõukogu määruse (EÜ) nr 1234/2007 (5) artiklile 190a ja nõukogu määruse (EÜ) nr 73/2009 (6) artikli 9 lõikele 1, artikli 10 lõikele 3 ning artiklitele 134 ja 135 Maaelu Arengu Euroopa Põllumajandusfondi (EAFRD) kuludeks, ja summad, mis eraldatakse Euroopa Põllumajanduse Tagatisfondi (EAGF) kuludeks.
(2)
Määruse (EÜ) nr 73/2009 artikli 136 kohaselt võivad liikmesriigid alates 2011. eelarveaastast EAFRDsse üle kanda määruse (EÜ) nr 73/2009 artikli 69 lõike 7 kohaselt arvutatud summa, tuginemata kõnealuse määruse artikli 69 lõike 6 punktile a.
(3)
Ülekandmiseks ette nähtud summad on välja arvutatud ja kindlaks määratud komisjoni 22. juuli 2009. aasta määruse (EÜ) nr 639/2009 (millega kehtestatakse nõukogu määruse (EÜ) nr 73/2009 üksikasjalikud rakenduseeskirjad eritoetuste suhtes) (7) III lisas.
(4)
Saksamaa ja Rootsi on otsustanud kasutada määruse (EÜ) nr 73/2009 artiklit 136.
(5)
Komisjoni 3. oktoobri 2008. aasta otsus 2008/788/EÜ, milles sätestatakse Portugali suhtes vabatahtliku ümbersuunamise kohaldamisest tulenevad netosummad aastateks 2009-2012, (8) on kehtetuks tunnistatud ja asendatud komisjoni otsusega 2009/780/EÜ, (9) et arvestada Portugali otsust mitte kohaldada vabatahtlikku ümbersuunamist 2009. kalendriaastal.
(6)
Seepärast tuleks otsust 2009/379/EÜ vastavalt muuta,
ON TEINUD JÄRGMISE OTSUSE:
Ainus artikkel 1
Otsuse 2009/379/EÜ lisa asendatakse käesoleva otsuse lisas esitatud tekstiga.
Brüssel, 22. oktoober 2009

Labels: 2
15
19
6